Ammattiliitto Pron ja Paltan välisessä kiistassa on kyse toimihenkilöiden palkka- ja työehdoista. Erimielisyyttä on erityisesti vuokratyön käytöstä.

Ict-alan lakonuhan sovittelu jatkuu tänään keskiviikkona. Valtakunnansovittelija Minna Helle kommentoi maanantaina edellisen sovittelupäivän jälkeen, että tilanne on yhä hankala.

Ammattiliitto Pron ja Palvelualojen työnantajat Paltan välisessä kiistassa on kyse toimihenkilöiden palkka- ja työehdoista. Erimielisyyttä on erityisesti vuokratyön käytöstä.

Jos sopua ei synny, alkaisi lakko 27. marraskuuta ja kestäisi 1. joulukuuta asti. Työnseisaukseen osallistuisi noin 12 000 ihmistä. He työskentelevät muun muassa teleoperaattoreiden, puhelinyhtiöiden sekä verkonrakennus- ja ylläpitoyritysten palveluksessa.

ICT-alan työehdoista ei vielä sopua – neuvottelut jatkuvat huomenna